คนจนยิ่งใหญ่
ก็แค่เอาความน่าสงสาร เอาความยากจนของคนชนบทมาหากิน,นับเป็นประโยคดูหมิ่น เกลียดชังรายการร้องเพลงที่เอานักสู้ชีวิตบ้านนอกมาออกอากาศผ่านชื่อรายการต่างๆ หลายช่อง หลายเวลา,ข้อความข้างต้นนี้ช่างน่าอดสู น่าชิงชังในความคิดของใครบางคนเหลือเกิน เพราะไม่เข้าใจสิ่งที่รายการประเภทนี้นำเสนอ ซึ่งมีประโยชน์มากๆกับผู้ชมรายการ,จะมีความหมายว่าสู้ชีวิต หรือจะปลดหนี้ แต่มันก็คือ ความจริง ของคนชนบทยุคนี้ หนี้สินรัดตัวแทบล้มประดาตาย ใครจะเข้าใจหัวอกคนยากจนไปกว่าผู้คิดค้นผลิตรายการ เพื่อสร้างสรรค์และส่งผลตอบแทนผู้ชมรายการโทรทัศน์,เราจะเรียกว่า มันคือความรันทด ที่ใครก็ไม่อาจเข้าไปช่วยเหลือเขาเหล่านี้ได้เต็มกำลังชีวิตมันทุกข์ระทมจนไม่อาจแบกหน้าไปพึ่งพาใครได้ จริงหรือไม่??,รายการประกวดร้องเพลง โดยมีเนื้อในแห่งความหมาย คนจน ร้อยเรียงประโลมด้วยกฎเกณฑ์ กติกา นำไปสู่เงินรางวัล มากบ้าง น้อยบ้าง,แต่มันก็คือ ความหวัง บนความ บันเทิง ทางจอทีวีที่ไม่อาจปฏิเสธได้ว่า มีแฟนคลับติดตามมากมายมหาศาล พร้อมเป็นกำลังใจและพลังใจให้ผู้แข่งขันก้าวไปสู่เงินรางวัลสูงสุด,ความเป็นดราม่าปนเปื้อนชีวิตจริงของผู้แข่งขัน มันตอบโจทย์ได้ชัดเจนว่า เขาเหล่านั้นทุกข์ยากจริง ไม่มีทางเลือกอย่างอื่นมาแจ้งเกิด นอกจากความสามารถด้านเสียงเพลงที่จะมาทำให้ชีวิตดีขึ้นและดีขึ้น,เงิน 2 หรือ 3 หมื่นบาทหรือจะมากกว่านั้นที่พิชิตฝ่าฟันจากรายการมาได้อาจจะน้อยกว่าค่าอาหารภัตตาคารหรูของเศรษฐีเพียงมื้อเดียวด้วยซ้ำ,คำหยามเหยียดใดๆนั้น ขอให้รู้เถิดว่า ไม่ระคายความรู้สึกของคนจนหรอก มันอาจแค่น้อยใจ แต่ก็ไม่ได้ทำให้พวกเขาถดถอยที่จะสู้ ไม่ได้ลดทอนพลังแห่งการสู้ชีวิตใดๆเลย,คิดเสียว่ารายการประเภทนี้มีประโยชน์ เป็นความบันเทิงเพื่อพี่น้องคนไทย เข้ามา สร้างสรรค์เสียงเพลง และการแข่งขันที่ยุติธรรม,รางวัลที่นำกลับบ้านเติมเต็มความอิ่มสำหรับครอบครัว ต่อชีวิต ปลดหนี้ ยิ่งใหญ่มหาศาล,แจ๋วริมจอ,jaewrimjor@gmail.com
นับเป็นประโยคดูหมิ่น เกลียดชังรายการร้องเพลงที่เอานักสู้ชีวิตบ้านนอกมาออกอากาศผ่านชื่อรายการต่างๆ หลายช่อง หลายเวลา
คนจนยิ่งใหญ่,รายการร้องเพลง,นักสู้ชีวิต,คนจน,ผู้เข้าแข่งขัน,แจ๋วริมจอ,ทีวีบันเทิง,ละคร